CELEX: 62019CA0544
Language: et
Date: 2021-10-06 00:00:00
Title: Kohtuasi C-544/19: Euroopa Kohtu (esimene koda) 6. oktoobri 2021. aasta otsus (Administrativen sad – Blagoevgradi eelotsusetaotlus – Bulgaaria) – „ЕCOTEX BULGARIA“ EOOD versus Teritorialna direktsia na Natsionalnata agentsia za prihodite – Sofia (Eelotsusetaotlus – ELTL artikkel 63 – Kapitali vaba liikumine – Direktiiv (EL) 2015/849 – Reguleerimisala – Liikmesriigi õigusnormid, milles on nõutud, et teatavat summat ületavad maksed tuleb teha arvelduskontole ülekandega või sissemakse tegemise teel – ELTL artikkel 65 – Põhjendus – Võitlus maksudest kõrvalehoidumise ja maksustamise vältimise vastu – Proportsionaalsus – Karistuslikku laadi haldussanktsioonid – Euroopa Liidu põhiõiguste harta artikkel 49 – Kuritegude ja karistuste seaduslikkuse ning proportsionaalsuse põhimõtted)

29.11.2021   
            
            
               ET
            
            
               Euroopa Liidu Teataja
            
            
               C 481/10
            
         
      Euroopa Kohtu (esimene koda) 6. oktoobri 2021. aasta otsus (Administrativen sad – Blagoevgradi eelotsusetaotlus – Bulgaaria) – „ЕCOTEX BULGARIA“ EOOD versus Teritorialna direktsia na Natsionalnata agentsia za prihodite – Sofia
      (Kohtuasi C-544/19) (1)
      
      (Eelotsusetaotlus - ELTL artikkel 63 - Kapitali vaba liikumine - Direktiiv (EL) 2015/849 - Reguleerimisala - Liikmesriigi õigusnormid, milles on nõutud, et teatavat summat ületavad maksed tuleb teha arvelduskontole ülekandega või sissemakse tegemise teel - ELTL artikkel 65 - Põhjendus - Võitlus maksudest kõrvalehoidumise ja maksustamise vältimise vastu - Proportsionaalsus - Karistuslikku laadi haldussanktsioonid - Euroopa Liidu põhiõiguste harta artikkel 49 - Kuritegude ja karistuste seaduslikkuse ning proportsionaalsuse põhimõtted)
      (2021/C 481/14)
      Kohtumenetluse keel: bulgaaria
      
         Eelotsusetaotluse esitanud kohus
      
      Administrativen sad – Blagoevgrad
      
         Põhikohtuasja pooled
      
      
         Kaebaja:„ЕCOTEX BULGARIA“ EOOD
      
         Vastustaja: Teritorialna direktsia na Natsionalnata agentsia za prihodite – Sofia
      
         menetluses osales: Prokuror ot Okrazhna prokuratura – Blagoevgrad
      
         Resolutsioon
      
      
                  1.
               
               
                  Sellised liikmesriigi õigusnormid, mille kohaselt on keelatud füüsilistel ja juriidilistel isikutel teha liikmesriigi territooriumil sularahamakseid, kui makse summa on võrdne kehtestatud piirmääraga või sellest suurem, ning mille kohaselt nõutakse neilt ülekande või maksekontole sissemakse tegemist, ei kuulu Euroopa Parlamendi ja nõukogu 20. mai 2015. aasta direktiivi (EL) 2015/849, mis käsitleb finantssüsteemi rahapesu või terrorismi rahastamise eesmärgil kasutamise tõkestamist ning millega muudetakse Euroopa Parlamendi ja nõukogu määrust (EL) nr 648/2012 ja tunnistatakse kehtetuks Euroopa Parlamendi ja nõukogu direktiiv 2005/60/EÜ ja komisjoni direktiiv 2006/70/EÜ, reguleerimisalasse.
               
            
                  2.
               
               
                  ELTL artiklit 63 koostoimes Euroopa Liidu põhiõiguste harta artikli 49 lõikega 3 tuleb tõlgendada nii, et sellega ei ole vastuolus sellised liikmesriigi õigusnormid, mis maksudest kõrvalehoidumise ja maksustamise vältimisega võitlemise eesmärgil ühelt poolt keelavad füüsilistel ja juriidilistel isikutel teha riigi territooriumil sularahamakset, kui selle summa on võrdne kindlaksmääratud piirmääraga või sellest suurem, ning nõuavad, et selleks kasutataks ülekandeid või sissemakseid maksekontole, kaasa arvatud juhul, kui tegemist on äriühingu dividendide jaotamisega, ning näevad teiselt poolt selle keelu rikkumise eest ette sanktsioonisüsteemi, mille raames kohaldatav trahv määratakse ja arvutatakse kindlaksmääratud protsendimäära põhjal, mida kohaldatakse nimetatud keeldu rikkudes tehtud makse kogusummale, ilma et seda trahvi võidakse vähendada vastavalt konkreetse juhtumi asjaoludele, tingimusel et need õigusnormid on nimetatud eesmärkide saavutamiseks sobivad ega lähe nende saavutamiseks vajalikust kaugemale.
               
            
         (1)  ELT C 357, 21.10.2019.